**Sekolah Kebangsaan Seri Telok** atau nama ringkasnya *SK Seri Telok*, merupakan sebuah Sekolah kebangsaan yang terletak di Parit Yaani. Pada 2023, Sekolah Kebangsaan Seri Telok memiliki 270 pelajar lelaki dan 250 pelajar perempuan, menjadikan jumlah keseluruhan murid seramai 520 orang. Ia mempunyai seramai 41 orang guru serta kakitangan sokongan seramai 9 orang.

SK Seri Telok sebuah sekolah yang sentiasa ke hadapan seiring kualiti merupakan fokus utama pentadbiran. Amalan kerja yang mementingkan kualiti adalah budaya kerja semua staff di sekolah di samping menyuburkan nilai murni ‘Membahagiakan, Saling Menghormati dan Disayangi’ merupakan nadi untuk mencapai hasrat murni sekolah. Bagi tahun 2022, pentadbiran Sekolah Kebangsaan Seri Telok berdasarkan Dasar Pendidikan Kebangsaan dan 4 Tema dalam Melangkah Ke Hadapan telah merangka 8 bidang keberhasilan utama sebagai kerangka kerja dengan berfokuskan SKPMg2 sebagai panduan pengurusan sekolah. 

Semua warga sekolah harus berusaha sedaya upaya untuk menterjemahkan apa yang telah dirancang supaya kerangka kerja ini dapat dihayati dan dilaksanakan bagi mencapai hala tuju yang telah dipersetujui bersama. Besarlah harapan saya agar warga SK Seri Telok bertekad dan berazam untuk menunaikan tanggungjawab dan amanah yang telah disusun di dalam pelan taktikal secara optimum untuk melaksanakan 8 bidang keberhasilan utama melalui pelan operasi yang bertujuan memberikan impak positif dalam menjelmakan Sekolah Berkualiti dan Kemenjadian Murid. 

Kemenjadian Holistik Pengurusan dan Kemenjadian Holistik Murid akan dijadikan sebagai indikator untuk melihat keberhasilan dan kemenjadian murid. Akhir kata, marilah kita bersama memperkasa PPPM ( Pelan Pembangunan Pendidikan Malaysia ) untuk menjadikan Sekolah Kebangsaan Seri Telok sebagai Sekolah Berkualiti dan membentuk Kemenjadian Murid yang merangkumi semua pengetahuan, kemahiran, norma nilai, unsur kebudayaan dan kepercayaan untuk membantu perkembangan murid sepenuhnya dari segi jasmani, rohani, mental dan emosi serta untuk menanam dan mempertingkat nilai moral yang diingini dan untuk menyampaikan pengetahuan. Kemampuan ini akan dibangunkan dengan pengekalan keteraturan pengurusan dan ilmu didik yang berkualitinya dan tinggi nilainya sejajar dengan tuntutan Falsafah Pendidikan Kebangsaan.

Sejarah
-------

1.         Masa awal di buka   : SEKOLAH MELAYU SERI TELOK

2.         Peringkat kedua       : SEKOLAH UMUM SERI TELOK

3.         Sekarang                   : SEKOLAH KEBANGSAAN SERI TELOK

**MENGAPA DIBERI NAMA SK SERI TELOK**:

Kampung Parit Yaani ketika mula-mula dibuka dahulu dinamakan Kampung Seri Telok kerana Kuala Sungai Simpang Kanan berbentuk seperti sebuah telok. Sekolah ini terletak di dalam kampung Seri Telok dan adalah diharapkan nama Seri Telok ini tidak luput daripada ingatan kita.

**PENGASAS SEKOLAH**

* Diasaskan oleh Tn. Hj. Md Sharif bin Ahmad pada tahun 1946.
* Bangunan awal sekolah ( Lot 1391) dengan keluasan QA3R.34.9P diwakafkan oleh beliau. Bangunan terebut beratap nipah berlantaikan tanah, telah dibina secara gotong-royong. Jumlah murid 20 orang dengan seorang guru iaituTn. Hj. Md Sharif sendiri.

**PERASMIAN SEKOLAH:**  

Sekolah ini telah dirasmikan pada 5 April 1947 oleh Nazir Sekolah Melayu  Batu Pahat iaitu Datuk Syed Esa b Alwee.  

  

**PEMBINAAN BANGUNAN SEKOLAH:**

* 1950 – 3 bidang tanah seluas 4E01R15.2P telah dibeli hasil muafakat, sumbangan dan derma penduduk kampung. En. Sahid bin Hasan dilantik sebagai guru besar.
* 1960 – Bangunan kayu dibina secara gotong-royong.Bangunan separuh kekal JKR967 dibina oleh kerajaan.
* 1969 – sebuah bangunan separuh kekal JKR1059  dan kantin JKR1108  dibina tetapi bekalan elektrik belum diterima.
* 1987 – sebuah bangunan 3 tingkat JKR2061 dan sebuah kantin JKR2062 telah dibina dan diduduki pada 1988.
* 1999 – bangunan 6 unit tandas dibina hasil projek gotong-royong sumbangan

YB ADUN Pt. Yaani dengan kerjasama PIBG.

* 2002 – Bangunan 4 tingkat JKR BP2457 (P) siap dibina di atas lot 1391 bernilai 2.3 juta. Turut dibina ialah Rumah Pam penggalak dan Pencegah Kebakaran JKR BP2488(P) serta Balai Pengawal JKRBP2564 (P).
* 20.9.2003 – pihak sekolah menerima penyerahan bangunan 4 tingkat ini.
* 1.1.2004 – Bangunan 4 tingkat Blok E (UTM) mula diduduki.
* 15.5.2009 – Pembinaan Bangunan Gantian 4 tingkat di bawah RMK 9 -  Pakej Rangsangan Kedua bermula menggantikan Blok B bangunan separuh batu. Bangunan ini  siap pada November 2010. Diserahkan kepada sekolah pada Januari 2011
* Blok B (UKM) mula diduduki pada 1.2.2011
* Bangunan Prasekolah Sinar Kasih dibina pada tahun 2012
* Bangunan Surau Nur Iksan dibina pada tahun 2009.

Pencapaian
----------

Alamat
------

Sekolah Kebangsaan Seri Telok
Jalan Banyumas, Parit Yaani,
83710, Parit Yaani
Johor, Malaysia
Email : skstelok@gmail.com / jba0032@moe.edu.my
No. Tel. : 607-4846617

Pautan luar
-----------

* 1. Follow Facebook :
* 2. follow TikTok :
* 3. Follow instagram :
* 4. Follow youtube : A